ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
179 நாட்களுக்குப்பின் கோவிட் சிசிச்சை பெறுபவர்களின் எண்ணிக்கை 2.54 லட்சமாக குறைவு
நாட்டில் கொவிட் சிகிச்சை பெறுபவர்களின் மொத்த எண்ணிக்கை தொடர்ந்து குறைந்து கொண்டே வருகிறது. இன்று இந்த எண்ணிக்கை 2.54 லட்சமாக  குறைந்துள்ளது. இது கடந்த 179 நாட்களில் மிகக் குறைவு. இதற்கு முன் கடந்த 2020 ஜூலை 6ம் தேதி கொவிட் சிகிச்சை பெறுபவர்களின் மொத்த எண்ணிக்கை 2,53,287-ஆக இருந்தது.
நாட்டில் தற்போது சிகிச்சை பெறுபவர்கள் பங்கு, மொத்த பாதிப்பில் 2.47 சதவீதமாக உள்ளது.
கடந்த 24 மணி நேரத்தில், 20,035 பேருக்கு புதிதாக தொற்று ஏற்பட்டுள்ளது. அதே நேரத்தில் 23,181 பேர் குணமடைந்துள்ளனர். தினசரி பாதிப்பை விட, தினசரி குணமடைபவர்களின் எண்ணிக்கை கடந்த 35 நாட்களாக அதிகமாக உள்ளது. இதனால் சிகிச்சை பெறுபவர்களின் எண்ணிக்கை தொடர்ச்சியாக குறைந்து வருகிறது.
குணமடைந்தவர்களின் மொத்த எண்ணிக்கை 99  லட்சத்தை நெருங்கிறது. குணமடைந்தோர் பங்கு இன்று 96.08 சதவீதமாக அதிகரித்துள்ளது.
கடந்த 24 மணி நேரத்தில் 256 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1685281
கூட்டுறவு அமைச்சகம்
கூட்டுறவின் மூலம் செழிப்பு என்ற பிரதமர் திரு நரேந்திர மோடியின் தொலைநோக்குப் பார்வையை நனவாக்கும் வகையில், நாட்டில் உள்ள 1,514 நகர்ப்புற கூட்டுறவு வங்கிகளை வலுப்படுத்த நான்கு முக்கிய முன்முயற்சிகள் மேற்கொள்ளப்பட்டுள்ளன
கூட்டுறவின் மூலம் செழிப்பு என்ற பிரதமர் திரு நரேந்திர மோடியின் தொலைநோக்குப் பார்வையை நனவாக்கும் வகையில், நாட்டில் உள்ள 1,514 நகர்ப்புற கூட்டுறவு வங்கிகளை வலுப்படுத்த நான்கு முக்கிய முன்முயற்சிகள் மேற்கொள்ளப்பட்டுள்ளன. மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா, நிதியமைச்சர் திருமதி நிர்மலா சீதாராமன், ரிசர்வ் வங்கி கவர்னர் ஆகியோர் மேற்கொண்ட விரிவான ஆலோசனைகளுக்கு ரிசர்வ் வங்கி முக்கிய நடவடிக்கைகள் தொடர்பான அறிவிக்கைகளை வெளியிட்டுள்ளது.
- வணிகத்தை விரிவுபடுத்துவதற்காக நகர்ப்புற கூட்டுறவு வங்கிகள் முந்தைய நிதியாண்டின் எண்ணிக்கையிலிருந்து 10 சதவீதம் வரை கூடுதலாக கிளைகளை திறக்க அனுமதிக்கப்பட்டுள்ளது.
- வணிக வங்கிகளுக்கு இணையாக நகர்ப்புற கூட்டுறவு வங்கிகளும் கடன் தொடர்பான தீர்வு நடைமுறைகளை மேற்கொள்ளலாம்.
- முன்னுரிமைத்துறை கடன் இலக்குகளை அடைவதற்கான காலக்கெடுவை மேலும் இரண்டு ஆண்டுகள் வரை நகர்ப்புற கூட்டுறவு வங்கிகளுக்கு நீட்டிப்பதாக ரிசர்வ் வங்கி அறிவித்துள்ளது.
- கூட்டுறவுத் துறையுடன் நெருங்கிய ஒருங்கிணைப்புக்காக ரிசர்வ் வங்கி சார்பில் சிறப்பு அதிகாரியை நியமிக்கும் அறிவிப்பும் அண்மையில் வெளியிடப்பட்டுள்ளது.
மேற்கண்ட இந்த முன்முயற்சிகள் நகர்ப்புற கூட்டுறவு வங்கிகளை வலுப்படுத்தும் பிரதமர் நரேந்திர மோடி தலைமையிலான மத்திய அரசு கூட்டுறவு அமைப்புகளை வலுப்படுத்தி பொருளாதார நிறுவனங்களுக்கு இணையாக அவற்றை மேம்படுத்த உறுதி பூண்டு செயல்பட்டு வருகிறது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1931050
குடியரசுத் துணைத் தலைவர் செயலகம்
திரு. அசோக் சிங்கால் சமுதாயத்திற்கு சுயநலமின்றி சேவையாற்றிய முன்னுதாரணமான நபர்: குடியரசுத் துணைத் தலைவர்
’அசோக் சிங்கால்: இந்துத்துவாவின் தீவிரப் பாதுகாவலர்’ நூலை வெளியிட்டார்
திரு. அசோக் சிங்கால் சுயநலமின்றி தன்னை அர்ப்பணித்துக் கொண்டு பிரச்சாரகராக அறுபது ஆண்டுகளுக்கு மேல் சமுதாயத்திற்கு சேவை அளித்த, அனைவரும் பின்பற்றத்தக்க தனிநபராக வாழ்ந்தவர் என்று இந்தியக் குடியரசுத் துணைத் தலைவர் திரு. எம். வெங்கையா நாயுடு கூறியுள்ளார். திரு. மகேஷ் பாக்சந்த்கா எழுதிய ‘அசோக் சிங்கால்: இந்துத்துவாவின் தீவிர பாதுகாவலர்’ என்ற நூலை அவர் வெளியிட்டுப் பேசினார். விழாவில் ஹரித்வாரில் உள்ள பாரத மாதா மந்திர் நிறுவனர் சுவாமி சத்யமித்ரானந்த் கிரிஜி உள்ளிட்ட பிரமுகர்கள் கலந்து கொண்டனர்.
திரு. அசோக் சிங்கால் இந்து மதத்தின் மிகச் சிறந்த ஆதரவாளர்களில் ஒருவராகத் திகழ்ந்தவர் என்றும் தனது வாழ்வின் 75 ஆண்டுகளை எதிர்கால சந்ததியினரின் நலனுக்காக தியாகம் செய்தவர் என்றும் குடியரசுத் துணைத் தலைவர் குறிப்பிட்டார். அறிவியல் மற்றும் பொறியியல் மாணவராகத் திகழ்ந்த போதிலும் கங்கைக் கரையில் தனது நேரத்தை செலவிட்டு மதம், சமுதாயம் மற்றும் கலாச்சாரத்தைப் பற்றி சிந்தித்தார் என அவர் மேலும் குறிப்பிட்டார்.
மகாத்மா காந்தியின் தலைமையில் காங்கிரஸ் கட்சியில் இணைந்து சுதந்திரப் போராட்டத்தில் ஈடுபட பலர் அழைப்பு விடுத்த போதிலும், திரு. சிங்கால், டாக்டர் கே.பி.ஹெட்கேவாரின் ராஷ்ட்ரீய ஸ்வயம்சேவக் சங்கத்தில் இணைந்து தனது ஒட்டுமொத்த வாழ்க்கையையும் சங்கத்திற்கே அர்ப்பணிக்க முடிவு செய்தார் என குடியரசுத் துணைத் தலைவர் குறிப்பிட்டார்.
இந்தப் புத்தகம் இந்து மதத்தின் சித்தாந்தங்கள் மீது உறுதி கொண்ட இந்தியாவின் மிக உயர்ந்த தலைவர்களில் ஒருவரான திரு. சிங்கால் அவர்களின் வாழ்க்கை, தத்துவம், தொலைநோக்கு பார்வை மற்றும் சிந்தனைகளை எடுத்துக் கூறுவதாக குடியரசுத் துணைத் தலைவர் தெரிவித்தார். இந்தப் புத்தகம் “நமது நாட்டின் ஒவ்வொரு மூலைக்கும் வெளிநாடுகளுக்கும் சென்றடைவதே நமது இலக்கு என்றும் அதனால் உலகின் அனைத்து மக்களுக்கும் நமது இந்து மதம் மற்றும் இந்து வாழ்க்கைமுறை பற்றி தெரிந்து கொள்ள முடியும்” என்றும் கூறுவதாக அவர் மேலும் குறிப்பிட்டார்.
திரு. சிங்கால் அவர்களின் கலாச்சார மற்றும் தேசியப் பெருமிதத்தை மீட்டெடுக்கும் அர்ப்பணிப்பை அருகில் இருந்து பார்த்து, ரசித்து மற்றும் கொண்டாடும் அதிருஷ்ட வாய்ப்பு தனக்கு கிடைத்தது என்றும், வருங்கால சந்ததியினரும் தேசத்திற்கு அவர் அளித்த பங்களிப்பை பாராட்டுவதுடன், தேச நலனுக்கான கடமைகளை ஆற்ற அவரிடம் இருந்து ஊக்கம் பெறுவார்கள் என நம்புவதாகவும் குடியரசுத் துணைத் தலைவர் கூறினார்.
(Visitor Counter : 131
நிலக்கரி அமைச்சகம்
2021-22-ல் சாதனை அளவாக உற்பத்தி மற்றும் விநியோகத்திற்காக நிலக்கரி நிறுவனங்களுக்கு திரு பிரல்ஹாத் ஜோஷி பாராட்டு
2021-22ஆம் நிதியாண்டில் நிலக்கரியை சாதனை அளவாக உற்பத்தி மற்றும் விநியோகம் செய்ததற்காக மத்திய நிலக்கரி மற்றும் சுரங்கத்துறை அமைச்சர் திரு பிரல்ஹாத் ஜோஷி மகிழ்ச்சி தெரிவித்துள்ளார்.
இது குறித்து அவர் வெளியிட்டுள்ள ட்விட்டர் பதிவில், நிலக்கரி நிறுவனங்களை பாராட்டுவதாகவும், இந்தியாவின் எரிசக்தித் தேவையை தொடர்ந்து நிறைவேற்றுமாறும் குறிப்பிட்டுள்ளார்.
2021-22-ஆம் நிதியாண்டில் இந்தியாவின் நிலக்கரி உற்பத்தி 8.55 சதவீதம் அதிகரித்து 777.23 மில்லியன் டன்னாக இருந்தது. அதே நேரத்தில் நிலக்கரி விநியோகம் 18.43 சதவீதம் அதிகரித்து 818.04 மில்லியன் டன்னாக இருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1812788
------
(Visitor Counter : 113
தொலைதொடர்பு மற்றும் தகவல் தொழில்நுட்ப அமைச்சகம்
தொலைத்தொடர்பு  சேவைகள் ஒழுங்குமுறைகள், 2017 இன் ஒழுங்குமுறை 4 ஏ விதிகளின் கீழ் நிபந்தனை அணுகல் அமைப்பு மற்றும் சந்தாதாரர் மேலாண்மை அமைப்புகளை நிலைநிறுத்த விநியோக தள செயல்பாட்டாளர்களுக்கு உத்தரவு
இந்திய தொலைத்தொடர்பு ஒழுங்குமுறை ஆணையம் தொலைத்தொடர்பு  சேவைகள் 2021  ஒழுங்குமுறைகளை 11 ஜூன் 2021 அன்று அறிவித்தது. இது சிஏஎஸ் மற்றும் எஸ்எம்எஸ் தொழில்நுட்ப இணக்கத்திற்கான கட்டமைப்பை வழங்குகிறது. மேற்கூறிய கட்டமைப்பு 2017 இணைப்பு ஒழுங்குமுறைகள், 2017 இல் அட்டவணை 9 ஆக இணைக்கப்பட்டுள்ளது.
திருத்தப்பட்ட இணைப்பு ஒழுங்குமுறைகள், 2017, சிஏஎஸ் மற்றும் எஸ்எம்எஸ் ஆகியவற்றிற்கான கட்டமைப்பை செயல்படுத்து வதையும் மேற்பார்வையிடுவதையும் நோக்கமாகக் கொண்டுள்ளது, இது ஒரு சோதனை மற்றும் சான்றிதழ் முகமை மூலம் மேற்கொள்ளப்பட வேண்டும். இணைப்பு ஒழுங்குமுறைகள், 2017 இன் அட்டவணை 9 இன் கீழ் குறிப்பிடப்பட்டுள்ள தேவைகளின்படி, நிபந்தனை அணுகல் அமைப்பு  மற்றும் சந்தாதாரர் மேலாண்மை அமைப்பு  ஆகியவற்றிற்கான சோதனை அட்டவணைகள் மற்றும் சோதனை நடைமுறைகளை அறிவிக்கவும் பராமரிக்கவும், வரையறுக்கப்பட்ட சோதனை அட்டவணைகள் மற்றும் சோதனை நடைமுறைகளின்படி சோதனையை மேற்கொள்வதற்கான தேவைகளை பூர்த்தி செய்யும் அங்கீகரிக்கப்பட்ட ஆய்வகங்களின் பட்டியலை பட்டியலிட, அறிவிக்கவும் தொலைத்தொடர்புத் துறையின் தொலைத்தொடர்பு பொறியியல் மையத்தை டிராய் நியமித்தது. அங்கீகரிக்கப்பட்ட சோதனை ஆய்வகங்களால் பரிசோதிக்கப்பட்ட மற்றும் சான்றளிக்கப்பட்ட அனைத்து தயாரிப்புகளுக்கும் நடைமுறைகள் மற்றும் சான்றிதழை வழங்குதல். இதன்படி, "நிபந்தனை அணுகல் அமைப்பு மற்றும் சந்தாதாரர் மேலாண்மை அமைப்பு ஆகியவற்றின் சான்றிதழுக்கான சான்றிதழ் நடைமுறை" என்ற சோதனை வழிகாட்டிகள், சான்றிதழ் நடைமுறையை டெக் வெளியிட்டுள்ளது, மேலும் சோதனை வழிகாட்டியின்படி சிஏஎஸ் மற்றும் எஸ்எம்எஸ் சோதனைக்கான ஒரு நிறுவனத்தையும் அங்கீகரித்துள்ளது. இத்தகைய சோதனைகளை மேற்கொள்வதற்காக அதிக சோதனை ஆய்வகங்களை அங்கீகரிக்கும் பணியில் டெக் ஈடுபட்டுள்ளது.
இந்த சான்றிதழ் செயல்முறை விநியோக தள செயல்பாட்டாளர்களால் பயன்படுத்தப்படும் அமைப்புகளில் சிஏஎஸ் மற்றும் எஸ்எம்எஸ் ஆகியவற்றை தரப்படுத்த உதவும், இது சந்தாதாரர்களுக்கு சந்தா செலுத்திய தொலைக்காட்சி சேனல்களை மட்டுமே அணுகவும், அதன் மூலம் பைரசியைத் தடுக்கவும் உதவும். மேலும், ஒளிபரப்பாளர்கள் தங்கள் நியாயமான வருவாயைப் பெறுவார்கள்.
இன்று ஆகஸ்ட் 9, 2023 அன்று, டிராய் அனைத்து விநியோக தள ஆபரேட்டர்களுக்கும் ஒரு உத்தரவை பிறப்பித்துள்ளது, 01 மார்ச் 2024 அன்று அல்லது அதற்குப் பிறகு ஒரு புதிய சிஏஎஸ் / எஸ்எம்எஸ் பயன்படுத்தப்பட வேண்டும் என்றால், அவர்கள் அத்தகைய சிஏஎஸ் மற்றும் எஸ்எம்எஸ் அமைப்புகளை மட்டுமே பயன்படுத்த வேண்டும்
பிரதமர் அலுவலகம்
தேசிய பெண் குழந்தை தினத்தையொட்டி பிரதமரின் செய்தி
தேசிய பெண் குழந்தை தினத்தையொட்டி பிரதமர் திரு நரேந்திர மோடியின் செய்தி:
“பல்வேறு துறைகளில் சாதித்து, நமக்கு பெருமை சேர்த்த, நமது பெண் குழந்தைகளின் சிறந்த சாதனைகளை கொண்டாடுவதே தேசிய பெண் குழந்தை தினத்தின் நோக்கம் ஆகும்.
பெண் குழந்தைக்கு எதிரான பாகுபாடு தவிர்த்து, பெண் குழந்தைகளுக்கு சமமான வாய்ப்புகளை உறுதி செய்யவேண்டும்.
சவாலாக இருக்கும் பாலினம் குறித்த ஒரே மாதிரியான எண்ணங்களை மாற்ற நாம் எடுத்துள்ள உறுதிப்பாட்டை நாம் மீண்டும் உறுதி கூறுவோம்" என்று பிரதமர் கூறினார்.
பொருளாதார விவகாரங்களுக்கான மத்திய அமைச்சரவைக் குழு
கோதுமை அல்லது மெஸ்லின் மாவுக்கான ஏற்றுமதிக் கொள்கைக்கு அமைச்சரவை ஒப்புதல் அளித்துள்ளது
கோதுமை அல்லது மெஸ்லின் மாவுக்கான ஏற்றுமதி கட்டுப்பாடுகள்/ தடையிலிருந்து விலக்கு அளிக்கும் கொள்கை திருத்த முன்மொழிவுக்கு பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
தாக்கம்
இந்த ஒப்புதல் கோதுமை மாவு ஏற்றுமதிக்கான கட்டுப்பாட்டை அனுமதிக்கும். இது கோதுமை மாவின் அதிகரிக்கும் விலை உயர்வை கட்டுப்படுத்தும். மேலும், சமூகத்தில் மிகவும் நலிந்த பிரிவினரின் உணவுப் பாதுகாப்பை உறுதி செய்யும்.
அமலாக்கம்
இது சம்பந்தமாக வெளிநாட்டு வர்த்தக தலைமை இயக்குநரகம் அறிவிக்கை வெளியிடும்.
பின்னணி
முன்னதாக கோதுமை மாவு ஏற்றுமதி மீது எந்தவித தடையோ, கட்டுப்பாடோ விதிக்கக் கூடாது என்ற கொள்கை இருந்தது. நாட்டில் உணவுப் பாதுகாப்பை உறுதி செய்யவும், கோதுமை மாவின் விலையேற்றத்தை கட்டுக்குள் வைத்திருக்கவும், கோதுமை மாவு ஏற்றுமதி மீதான தடை மற்றும் கட்டுப்பாடுகளிலிருந்து விதி விலக்கை திரும்பப் பெறவேண்டிய தேவை ஏற்பட்டது.
மேலும் விவரங்களுக்கு இந்த ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1854352
சுகாதாரம் மற்றும் குடும்ப நலத்துறை அமைச்சகம்
இந்தியாவில் ஒரே நாளில் ஒரு கோடிக்கும் அதிகமான கொவிட் தடுப்பூசிகள் செலுத்தப்பட்டு மாபெரும் சாதனை
இந்தியாவில் நேற்று ஒரே நாளில் ஒரு கோடிக்கும் அதிகமான கொவிட்-19 தடுப்பூசிகள் செலுத்தப்பட்டு மாபெரும் சாதனை படைக்கப்பட்டுள்ளது. கடந்த 24 மணி நேரத்தில் 1,03,35,290 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 67,19,042 முகாம்களில் 62,29,89,134 தடுப்பூசிகள் போடப்பட்டுள்ளன.
கடந்த 24 மணி நேரத்தில் 31,374 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,18,52,802 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.56 சதவீதமாக உள்ளது.
தொடர்ந்து 62 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 46,759 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,59,775 ஆக உள்ளது. இது, நாட்டின் மொத்த பாதிப்பில் 1.10 சதவீதம் ஆகும்.
கடந்த 24 மணி நேரத்தில் 17,61,110 பரிசோதனைகளும், இந்தியாவில் இதுவரை மொத்தம் 51,68,87,602 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 64 நாட்களாக 3 சதவீதத்திற்கும் குறைவாக, 2.19 சதவீதமாகவும், தினசரி தொற்று உறுதி விகிதம் 2.66 சதவீதமாகவும் இன்று பதிவாகியுள்ளது. தொடர்ந்து 33 நாட்களாக அன்றாட தொற்று உறுதி விழுக்காடு 3 சதவீதத்திற்குக் குறைவாகவும், 82 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1749789
சுற்றுச்சூழல் மற்றும் வனத்துறை அமைச்சகம்
பருவநிலை மாநாடு குறித்து ஐநா குழுவுடனான சிறப்பு கூட்டத்தில் மத்திய சுற்றுச்சூழல், வனம் மற்றும் பருவநிலை மாற்றத்துக்கான அமைச்சர் திரு.பூபேந்திர யாதவ் உரையாடினார்
பருவநிலை மாநாட்டில் மேற்கொள்ளப்பட்ட முக்கிய மையப்பொருள் மற்றும் முடிவுகள் தொடர்பாக ஐநா குழுவுடனான சிறப்பு கூட்டத்தில் மத்திய சுற்றுச்சூழல், வனம் மற்றும் பருவநிலை மாற்றத்துக்கான அமைச்சர் திரு.பூபேந்திர யாதவ் இன்று ஐநா அலுவலகத்தில் உரையாடினார். அதைத்தொடர்ந்து, சுவிட்சர்லாந்து தூதரகத்துடன் இணைந்து, பருவநிலை மாற்ற படக்கண்காட்சி தொடங்கி வைக்கப்பட்டது.
முன்னதாக இந்த கூட்டத்தில் பேசிய இந்தியாவுக்கான ஐநா ஒருங்கிணைப்பாளர் திரு.ஷோம்பி ஷார்ப், அண்மையில் எகிப்தில் நிறைவடைந்த பருவநிலை மாநாட்டில் இந்தியா முக்கியப் பங்கு வகித்ததற்கு வாழ்த்து தெரிவித்தார். பருவநிலை தொடர்பான பணிகளில் இந்தியாவின் துணிச்சலான தலைமைத்துவம் மூலம் இந்திய அரசு மற்றும் தனியார் துறைகள் மூலம் புதிய தீர்வுகள் ஏற்படுவதாக கூறினார். இதன் மூலம் நீடித்த மற்றும் சமமான உலகளாவிய எதிர்காலத்திற்கான கலங்கரை விளக்கமாக இந்தியா உள்ளது என்று குறிப்பிட்டார்.
இக்கூட்டத்தில் உரையாற்றிய திரு.பூபேந்திர யாதவ், பருவநிலை மாநாட்டில் மேற்கொள்ளப்பட்ட முடிவுகளை இந்தியாவில் செயல்படுத்துவது குறித்து உங்களது கருத்துகளை தெரிவிக்குமாறு கேட்டு கொண்டார்.
பருவநிலை மாற்றத்தை எதிர்கொள்வதை ஊக்குவிப்பதற்கான இயற்கையோடு இணைந்த வாழ்க்கைமுறையை –  பிரதமர் நரேந்திர மோடி கிளாஸ்கோவில் நடைபெற்ற பருவநிலை மாநாட்டில், பகிர்ந்து கொண்டார் என்று கூறினார். இதையடுத்து இத்திட்டத்தை நடைமுறைப்படுத்துவதற்காக அதிகளவிலான பணிகள் மேற்கொள்ளப்பட்டு வருவதாகவும் திரு.பூபேந்திர யாதவ் குறிப்பிட்டார்.
மின்னணு மற்றும் தகவல் தொழில்நுட்பம்
விசாகப்பட்டிணத்தில் புதிய இணையப் பரிமாற்ற வாடிக்கையாளர் சேவை மையம்
தமிழகத்தில் சென்னை, கோவை உள்பட 3 இடங்களில் புதிய சேவை மையங்கள்
இந்திய தேசிய இணையப் பரிமாற்ற அமைப்பானது 42 வாடிக்கையாளர் சேவை மையங்களை ஏற்படுத்தியுள்ளது. இதனைத் தொடர்ந்து இந்தியாவின் பல்வேறு பகுதிகளில் புதிய இணையப் பரிமாற்ற வாடிக்கையாளர் சேவை மையங்களை தொடங்க முடிவு செய்யப்பட்டுள்ளது. இதன் ஒரு பகுதியாக தற்போது விசாகப்பட்டிணத்தில் புதிய இணையப் பரிமாற்ற வாடிக்கையாளர் சேவை மையம் தொடங்கப்படவுள்ளது. இதன் மூலம் தகவல் தொழில்நுட்பத்துறை, சேவைத்துறை போன்றவைகள் பயன்பெறும். குறிப்பாக விசாகப்பட்டிணம் தகவல் தொழில்நுட்ப மையமாக உருவாவதற்கு உதவி அளிக்கும்.
இந்திய தேசிய இணையப் பரிமாற்ற அமைப்பின் புதியதாக உருவாக்கப்படவுள்ள 42 வாடிக்கையாளர் சேவை மையங்களில் தமிழ்நாட்டிற்கு சென்னை-1, சென்னை-2, கோயம்புத்தூர் ஆகிய பகுதிகளில் வரவிருக்கிறது.
இந்த தகவலை மாநிலங்களவையில் மத்திய மின்னணுவியல் மற்றும் தகவல் தொழில்நுட்பத்துறை அமைச்சர் திரு ராஜீவ் சந்திரசேகர் எழுத்துப்பூர்வமாக அளித்த தகவலில் தெரிவித்துள்ளார்.
நித்தி ஆயோக்
மாற்றத்தை விரும்பும் மாவட்டங்களில் இணைந்து செயல்பட லூபின் அறக்கட்டளையுடன் விருப்ப ஆவணத்தில் நிதி ஆயோக் கையெழுத்திட்டுள்ளது
மாற்றத்தை விரும்பும் மாவட்டங்களின் திட்டங்களில் இணைந்து செயல்பட நிதி ஆயோக் – லூபின் அறக்கட்டளை இடையே இன்று  விருப்ப ஆவணம்  கையெழுத்தானது. இந்த ஆவணத்தில் நிதி ஆயோக்கின் கூடுதல் செயலாளர் திரு. யதுவேந்திர மாத்தூர், லூபின் அறக்கட்டளையின் நிர்வாக இயக்குநர் திரு. சீதாராம் குப்தா ஆகியோர் கையெழுத்திட்டனர்.
இந்தியாவில் மாற்றத்தை விரும்பும் மாவட்டங்களின் கல்வி, சுகாதாரம், ஊட்டச்சத்து, அனைவருக்குமான நிதி வசதி, திறன் மேம்பாடு, வேளாண்மை, நீர் ஆதாரங்கள், அடிப்படைக் கட்டமைப்பு போன்றவற்றை மேம்படுத்த நிதி ஆயோக்-ம், லூபின் அறக்கட்டளையும் ஒத்துழைப்பு அளிக்கும்.
இதன் முதல்கட்டமாக, மத்தியப் பிரதேசம், மகாராஷ்ட்ரா, ராஜஸ்தான் ஆகிய மாநிலங்களில் உள்ள மாற்றத்தை விரும்பும் மாவட்டங்களில் பொருளாதார பலத்தை மேம்படுத்துதல், தொழில்நுட்பம் கிடைக்கச் செய்தல், நேர்மையான தலைமைத்துவத்தை உருவாக்குதல் ஆகியவற்றுக்கு நிதி ஆயோக்கும், லூபின் அறக்கட்டளையும் இணைந்து பணியாற்றும்.
-------
(Visitor Counter : 112
தொழிலாளர் மற்றும் வேலைவாய்ப்பு அமைச்சகம்
மகப்பேறு பயன் திருத்தச்சட்டம் 2017-ன்படி, மகப்பேறு பயன்கள்
மகப்பேறு பயன் சட்டம் 1961-ல் 2017 ஆம் ஆண்டு திருத்தம் மேற்கொள்ளப்பட்டது. ஊதியத்துடன் கூடிய மகப்பேறு விடுமுறை, பணியிடங்களில் குழந்தைகளுக்கான இடவசதி ஆகியவை இதில் வகைப்படுத்தப்பட்டுள்ளது. சுரங்கங்கள், தொழிற்சாலைகள் மற்றும் கட்டுமானப் பணியிடங்கள் உள்ளிட்ட பல்வேறு பணிகளில் வேலை செய்வோருக்கு இச்சட்டம் பொருந்தும் வகையில் மத்திய, மாநில அரசுகள் அமல்படுத்தி வருகின்றன.
தொழிலாளர் அரசு காப்பீட்டு சட்டம் 1948 விதிமுறையின்கீழ் பணிபுரியும் பெண் தொழிலாளர்களுக்கும் மகப்பேறு பயன்கள் அளிக்கப்படும். அதன்படி, 2019-2020 ஆம் ஆண்டில் 49,200 பேரும், 2020-21-ல் 46,327 பேரும், 2021-22-ல் 45,610 பேரும் மகப்பேறு பயன்களைப் பெற்றுள்ளனர்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843404
எரிசக்தி அமைச்சகம்
விடுதலையின் அமிர்த மகோத்ஸவத்தின் ஒரு பகுதியாக வாரணாசியில் ‘பிஜிலி உத்ஸவ்’-வை ஆர்ஈசி நடத்தியது
இந்தியாவின் 75 ஆண்டு கால சுதந்திரத்தை கொண்டாடும் விடுதலையின் அமிர்த மகோத்ஸவத்தின் ஒரு பகுதியாக, மின்சார அமைச்சகத்தின் கீழ் இயங்கும் பொதுத்துறை உள்கட்டமைப்பு நிதி நிறுவனமான ஆர்ஈசி லிமிடெட், உத்தரப் பிரதேசத்தின் வாரணாசியில் உள்ள கர்சடா துணை மின் நிலையத்தில் ‘பிஜிலி உத்ஸவ்’-வை நடத்தியது.
திரு என் கே மௌரியா, மூத்த சிபிஎம் - ஆர்ஈசி மற்றும் திரு டி கே குப்தா, மூத்த பொது மேலாளர் - ஆர்ஈசி ஆகியோருடன் இணைந்து மற்ற அதிகாரிகள் மற்றும் கிராம பிரதிநிதிகள் முன்னிலையில் திரு பி பி சிங், இயக்குநர்  - பூர்வாஞ்சல் வித்யுத் விதரன் நிகாம் லிமிடெட், வாரணாசி, நிகழ்வைத் தொடங்கி வைத்தார்.
நிகழ்ச்சியில் பேசிய திரு பி பி சிங், மின்சாரத்தின் நன்மைகள், கிராமப்புறங்களில் மின்மயமாக்கலின் போது எதிர்கொள்ளும் சவால்கள் மற்றும் மின்சாரம் மூலம் வாழ்க்கைத் தரம் எவ்வாறு மேம்படுகிறது என்பதை எடுத்துரைத்தார். சௌபாக்யா திட்டத்தின் பல பயனாளிகள் தங்கள் அனுபவத்தைப் பகிர்ந்து கொள்ள மேடைக்கு அழைக்கப்பட்டனர்.
நாடகம், சொற்பொழிவு போன்ற பல்வேறு கலாச்சார நிகழ்ச்சிகள் நடத்தப்பட்டதுடன், அரசின் பல்வேறு திட்டங்கள் குறித்த வினாடி வினா மற்றும் மின்சார பயன்பாடு, பில்லிங், எரிசக்தி திறன் போன்றவை குறித்த விழிப்புணர்வும் ஏற்படுத்தப்பட்டது. போட்டிகளில் வெற்றி பெற்றவர்களுக்கு பரிசாக எல்இடி பல்புகள் வழங்கப்பட்டு விழா நிறைவு பெற்றது.
மக்கள் பங்களிப்பு அதிகமாக இருப்பதால், சமூக இடைவெளி மற்றும் முகக்கவசம் அணிதல் போன்ற அனைத்து கொவிட் பாதுகாப்பு நெறிமுறைகளும் உறுதி செய்யப்பட்டன. மேலும், கலந்து கொண்ட அனைவருக்கும் முகக்கவசங்கள் வழங்கப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1786295
நிதி அமைச்சகம்
தூத்துக்குடி கடற்கரையில் ரூ. 31.67 கோடி மதிப்பிலான 18.1 கிலோ திமிங்கல எச்சத்தை வருவாய் புலனாய்வுத் துறையினர் பறிமுதல் செய்தனர்
தூத்துக்குடி கடற்கரையில் வருவாய் புலனாய்வு இயக்குனரக அதிகாரிகள் கள்ளச் சந்தையில் ரூ.31.67 கோடி  மதிப்புள்ள 18.1 கிலோ திமிங்கல எச்சத்தைக் கைப்பற்றினர்.
18.05.2023 அன்று இரவு, தூத்துக்குடி துறைமுக கடற்கரைக்கு அருகில் உள்ள கடல் வழியே இலங்கைக்கு ஒரு கும்பல் திமிங்கல எச்சத்தை இந்தியாவிலிருந்து கடத்த முயற்சிப்பதாகக் கிடைத்த தகவலின் அடிப்படையில், டிஆர்ஐ அதிகாரிகள் ஐந்து பேருடன் வந்த ஒரு வாகனத்தை மறித்துள்ளனர். வாகனத்தின் முன் இருக்கையில் இருந்து 18.1 கிலோ திமிங்கல எச்சம் மீட்கப்பட்டது. கடத்தல் முயற்சியை அங்கிருந்தவர்கள் ஒப்புக்கொண்டனர்.
திமிங்கல எச்சம் வனவிலங்கு பாதுகாப்புச் சட்டம், 1972 அட்டவணை II-ன் கீழ் பட்டியலிடப்பட்ட ஒரு பாதுகாக்கப்பட்ட பொருளாகும். இவ்வாறு தடை செய்யப்பட்ட பொருட்களை கொண்டு செல்ல பயன்படுத்தப்பட்ட வாகனத்துடன் திமிங்கல எச்சம் கைப்பற்றப்பட்டுள்ளது.
இத்தகைய கடத்தல் முயற்சிகளில் இருந்து தாவரங்கள் மற்றும் விலங்கினங்களை பாதுகாக்கவும், பாதுகாக்கவும் டிஆர்ஐ கடலோரப் பகுதிகளில் கண்காணிப்பை தீவிரப்படுத்தியுள்ளது. கடந்த இரண்டு ஆண்டுகளில், தூத்துக்குடி கடற்கரையில் இருந்து கடத்த முயன்ற சுமார் 40.52 கிலோ திமிங்கல எச்சத்தை டிஆர்ஐ பறிமுதல் செய்துள்ளது. சர்வதேச சந்தையில் இதன் மதிப்பு 54 கோடி ரூபாய் ஆகும் இந்த திமிங்கல எச்சம் கடத்தல் முயற்சியில் ஈடுபட்ட கேரளா மற்றும் தமிழகத்தைச் சேர்ந்த 4 பேர் கைது செய்யப்பட்டு நீதிமன்றக் காவலில் வைக்கப்பட்டுள்ளனர்.
மேலும் விசாரணை நடைபெற்று வருகிறது.
பிரதமர் அலுவலகம்
மருத்துவமனைகளுக்கான தேசிய தர அங்கீகார வாரியத்தால் நாக்பூர் எய்ம்ஸ் மருத்துவமனைக்கு அங்கீகாரம் வழங்கப்பட்டதற்காக மருத்துவக் குழுவினருக்குப் பிரதமர் பாராட்டு
மருத்துவமனைகளுக்கான தேசிய தர அங்கீகார வாரியத்தால் நாக்பூர் எய்ம்ஸ் மருத்துவமனைக்கு அங்கீகாரம் வழங்கப்பட்டதற்காக மருத்துவக் குழுவினருக்குப் பிரதமர் திரு நரேந்திர மோடி பாராட்டு தெரிவித்துள்ளார். என்.ஏ.பி.ஹெச்  என்ற இந்த அங்கீகாரத்தை நாட்டிலேயே முதன் முறையாக பெரும் எய்ம்ஸ் மருத்துவமனை, இதுவாகும்.
நாக்பூர் எய்ம்ஸ் மருத்துவமனையின் ட்விட்டர் பதிவைப் பகிர்ந்து பிரதமர் குறிப்பிட்டதாவது:
“தரமான மருத்துவ சேவையை வழங்குவதில் முன்னுதாரணமாக இந்த சாதனையைப் படைத்த நாக்பூர் எய்ம்ஸ் மருத்துவக் குழுவினருக்கு வாழ்த்துகள்.”
விவசாயத்துறை அமைச்சகம்
உலக தேங்காய் தினத்தை கொண்டாடியது வேளாண் மற்றும் விவசாயிகள் நலன் அமைச்சகம்
சர்வதேச தேங்காய் அமைப்பின் நிறுவன தினத்தை கொண்டாட, உலக தேங்காய் தினத்தை மத்திய வேளாண் மற்றும் விவசாயிகள் நலன் அமைச்சகம் கொண்டாடியது. தென்னை வளர்க்கும் நாடுகள் இடையேயான இந்த ஐசிசி அமைப்பு, ஐக்கிய நாடுகள் பொருளாதார மற்றும் ஆசிய, பசிபிக்கான சமூக ஆணையத்தின் கீழ்  உருவாக்கப்பட்டது.
இந்நிகழ்ச்சியில் சிறப்பு விருந்தினராக கலந்து கொண்ட மத்திய வேளாண் அமைச்சர் திரு நரேந்திர சிங் தோமர் பேசியதாவது:
தேங்காய் உற்பத்தியில் இந்தியா நல்ல முன்னேற்றம் அடைந்துள்ளது. உலகளவில் 3ம் இடத்தில் உள்ளது. நாட்டின் பொருளாதாரத்தில் தேங்காய், நல்ல தாக்கத்தை ஏற்படுத்தியுள்ளது. தேங்காய் துறையில் உள்ள ஆற்றலின் சாதகத்தை விவசாயிகளும், தொழில் முனைவோர்களும் நன்கு பயன்படுத்தி கொள்ள வேண்டும். விவசாயிகளின் முயற்சிகளுக்கு அரசு உறுதுணையாக உள்ளது.
இவ்வாறு மத்திய அமைச்சர் திரு நரேந்திர சிங் தோமர் பேசினார்.
மத்திய வேளாண் துறை இணையமைச்சர் சுஷ்ரி ஷோபா கரந்த் லஜே பேசுகையில், விவசாயிகள் சிறு மற்றும் நடுத்தர பிரிவில் இருப்பதால், எதிர்காலத்தில் உள்நாட்டு தேங்காய் தொழில், பண்ணை அளவில் சேகரிப்பதில் தான் நமது திறமை இருக்கிறது. சிறப்பான வருமானத்துக்கு பதப்படுத்துதல் முறையை மேற்கொள்ள வேண்டும். தென்னையின் துணை பொருட்களை, பல்வேறு தொழில்களுக்கு பயன்படுத்தி அதன் மதிப்பை கூட்ட வேண்டும்’’ என்றார்.
மத்திய இணையமைச்சர் திரு கைலாஷ் சவுத்திரி பேசுகையில், ‘‘ பிரதமர் திரு நரேந்திர மோடியின் தொலைநோக்கின்படி, தென்னை வளர்க்கும் விவசாயிகளின் வருமானத்தை அதிகரிக்க, அரசு பல பலன்களை அளிக்கிறது. விவசாயிகளுக்காக அர்ப்பணிப்புடன் செயல்படும் மத்திய அரசு, வேளாண்துறைக்கு முன்னுரிமை அளிக்கிறது. அதனால்தான் வேளாண் பட்ஜெட் குறப்பிடத்தக்க அளவில் அதிகரித்துள்ளது. விவசாய உற்பத்தியாளர் அமைப்புகள் மூலம் ஏராளமான விவசாயிகள் பலன்களை பெறுகின்றனர்.’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751436
நிதி அமைச்சகம்
சரக்கு மற்றும் சேவை வரி இழப்பீட்டிற்காக மாநிலங்களுக்கு ஒன்பதாவது தவணையாக ரூ.6,000 கோடியை மத்திய அரசு வழங்கியுள்ளது
மத்திய நிதி அமைச்சகம், சரக்கு மற்றும் சேவை வரி இழப்பீட்டை மாநிலங்கள் எதிர்கொள்வதற்காக ஒன்பதாவது தவணையாக ரூ.6,000 கோடியை மாநில அரசுகளுக்கு வழங்கியிருக்கிறது.
இதில், ரூ.5,516.60 கோடி 23 மாநிலங்களுக்கும், ரூ.483.40 கோடி ஜிஎஸ்டி கவுன்சிலில் உறுப்பினர்களாக உள்ள சட்டசபையுடன் கூடிய மூன்று யூனியன் பிரதேசங்களுக்கும்  வழங்கப்பட்டுள்ளது.
மிச்சமுள்ள ஐந்து மாநிலங்களான அருணாச்சலப் பிரதேசம், மணிப்பூர், மிசோரம், நாகலாந்து மற்றும் சிக்கிமுக்கு சரக்கு மற்றும் சேவை வரி முறையைச் செயல்படுத்தியதால் எந்த விதமான வருவாய் பாதிப்பும் இல்லை.
சரக்கு மற்றும் சேவை வரி முறையை செயல்படுத்தியதால் ஏற்பட்டுள்ள பற்றாக்குறையை எதிர்கொள்வதற்காக மாநிலங்கள் மற்றும் யூனியன் பிரதேசங்களின் சார்பில் சிறப்புச் சாளரம் ஒன்றின் மூலம் மத்திய அரசு இந்தக் கடனை வாங்குகிறது.
இதுவரை, மாநிலங்கள்/யூனியன் பிரதேசங்களுக்கான சிறப்பு சாளரத்தின் கீழ் ரூ.54,000 கோடியை கடன்களுக்கு நிதி அமைச்சகம் வழி வகுத்துள்ளது.
இது தவிர, மொத்த மாநில உற்பத்தியில் 0.50 சதவீதம் அளவுக்கு கூடுதல் கடனாக பெற்றுக் கொள்ளவும் மாநிலங்களுக்கு அனுமதி அளிக்கப்பட்டுள்ளது.
இதில் தமிழ்நாட்டுக்கு ரூ.9627 கோடி கடனாகப் பெற அனுமதி அளிக்கப்பட்டு, ரூ.3531.02 கோடி இது வரை கடனாக சிறப்பு சாளரத்தின் கீழ் பெறப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்;
https://pib.gov.in/PressReleasePage.aspx?PRID=1684149
-----
(Visitor Counter : 138
குறு சிறு மற்றும் நடுத்தர தொழில் துறை அமைச்சகம்
சிறு, குறு, நடுத்தர தொழில் நிறுவனங்களுக்கான ஏற்றுமதி கொள்கை
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய சிறு, குறு, நடுத்தர தொழில்கள் துறை இணை அமைச்சர் திரு. பானு பிரதாப் சிங் வர்மா கீழ்காணும் தகவல்களை வழங்கினார்.
சர்வதேச சந்தைகளில் ஏற்றுமதியாளர்களின் ஊடுருவல் மற்றும் நிலைத்தன்மை தொடர்பான செலவுகளைக் குறைப்பதற்கான ஊடகமாக மின்-வணிகம் பரவலாகக் கருதப்படுகிறது. மின்-வணிக தளங்களால் வழங்கப்படும் மேம்படுத்தப்பட்ட தெரிவு நிலையிலிருந்து இந்திய சிறு, குறு, நடுத்தர தொழில்கள் பயனடைகின்றன.
மேம்படுத்தப்பட்ட உள்கட்டமைப்பு, போட்டி சார்ந்த விலை நிர்ணயம், டிஜிட்டல் தளத்தின் மூலம் தயாரிப்புகளின் சந்தைப்படுத்தல் மற்றும் குறைந்த செலவுகள் ஆன்லைன் விற்பனையை மேம்படுத்த பங்களிக்கின்றன.
சிறு, குறு மற்றும் நடுத்தர தொழில் நிறுவனங்களின் ஏற்றுமதியை அதிகரிக்க இந்திய அரசு பல்வேறு நடவடிக்கைகளை எடுத்துள்ளது. மேக் இன் இந்தியா திட்டத்தின் கீழ் மேற்கொள்ளப்பட்ட முயற்சிகள், தொழில் தொடங்குவதை எளிதாக்குதல், முத்ரா, ஸ்டாண்ட் அப் இந்தியா போன்றவை இதில் அடங்கும்.
மேலும், நாடு முழுவதும் 52 ஏற்றுமதி வசதி மையங்களை அமைச்சகம் நிறுவியுள்ளது. சிறு, குறு மற்றும் நடுத்தர தொழில் நிறுவனங்கள் தங்கள் தயாரிப்புகள் மற்றும் சேவைகளை வெளிநாட்டு சந்தைக்கு ஏற்றுமதி செய்வதில் தேவையான வழிகாட்டுதல் மற்றும் ஆதரவை வழங்கும் நோக்கத்துடன் 102 தொழில் மேம்பாட்டு மையங்கள் நிறுவப்பட்டுள்ளன.
இத்துறையில் தயாரிப்புகள் மற்றும் சேவைகளின் சந்தைத்தன்மையை மேம்படுத்துவதற்காக சர்வதேச ஒத்துழைப்புத் திட்டத்தையும் அமைச்சகம் செயல்படுத்தி வருகிறது. வெளிநாடுகளில் நடைபெறும் சர்வதேச கண்காட்சிகள், வர்த்தக கண்காட்சிகள், வாங்குபவர்-விற்பனையாளர் சந்திப்பு, இந்தியாவில் சர்வதேச மாநாடுகள், கருத்தரங்குகள், பட்டறைகளை நடத்துதல் உள்ளிட்டவற்றில் கவனம் செலுத்தப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1811827